open-index/open-wikipedia-markdown huggingface dataset:
Divadlo Josefa Kajetána Tyla

**Divadlo J. K. Tyla** je hlavné divadlo v Plzni. Divadlo má sídlo v novorenesančnej budove, postavenej podľa projektu  architekta Antonína Balšánka.

## Dejiny
Nemecké divadelné predstavenia sa v Plzni objavili už koncom 18. storočia, prvé české predstavenie potom v roku 1818. Prvá divadelná budova *Měšťanského divadla* bola v Plzni postavená v roku 1832, podľa návrhu *Lorenza Sachettiho* na rohu terajšej Riegrovej ulice a sadov Pětatřicátníků. Otvorená bola nemeckým predstavením 12. novembra 1832, no prvé české predstavenie sa hralo až 18. januára 1835.

Za necelých šesťdesiat rokov od otvorenia *Měšťanského divadla* narástol počet obyvateľov Plzne z 9&nbsp;040 v roku 1830 na 50&nbsp;221 v roku 1890 a divadlo už nestačilo potrebám mesta. Preto bol v rokoch 18941895  prijatý plán stavby nového divadla. Budovu projektoval architekt Antonín Balšánek, ktorého konzervatívny projekt získal v súťaži až štvrtú cenu, ale víťazné projekty sa zdali zástupcom mesta príliš "viedenské". Stavebné povolenie bolo vydané v januári 1899 a divadlo bolo otvorené v 27. septembra 1902 Smetanovou operou Libuše.
. V rokoch 19811985 prešlo rekonštrukciou a prístavbou, ktorej autorom bol Pavel Němeček.

## Referencie


## Iné projekty

## Externé odkazy
* Oficiálna stránka divadla 

Kategória:Divadlá v Česku
Kategória:Stavby v Plzni
Kategória:Kultúrne pamiatky v Česku
Kategória:Architektúra z 1902
Kategória:Novorenesančné stavby v Česku
Kategória:Kultúra v Plzni
USS Maine (ACR-1)

**USS Maine (ACR-1)** bola prvou bojovou loďou US Navy pomenovaná po americkom štáte Maine. Išlo sa o jeden z prvých predreadnouthov s výtlakom 6 682 ton. V dobe keď bola spustená na vodu bola oficiálne nazývaná obrnený krížnik. Podobne ako u ďalšieho amerického obrnenca USS ''Texas'', boli 250mm dela *Maine* rozmiestnené v asymetricky umiestnených delových vežiach. Veža na pravoboku bola pred hlavnou nadstavbou a veža na ľavoboku až za ňou (pri *Texase* tomu bolo naopak). Toto vo svojej dobe časté riešenie obmedzovalo schopnosť lodi strieľať plnou bočnou salvou.

Americký Kongres rozhodol o stavbe lode 3. augusta 1886 a kýl *Maine* bol založený 17. októbra 1888 v lodenici New York Navy Yard v Brooklyne. Na vodu bol spustený 18. novembra 1889 a do služby vstúpil pod velením kapitána Arenta S. Crowninshielda 17. septembra 1895.

*Maine*, kotviaca v havanskom prístave, tu 15. februára 1898 vybuchla a potopila sa. To prispelo k vypuknutiu Španielsko-americkej vojny. Potopenie lode sa v ďalších rokoch stalo predmetom mnohých špekulácií a nebolo dodnes jednoznačne objasnené. Vtedajšia americká verejnosť ho pripisovala Španielsku.

## Potopenie

*Maine* strávila väčšinu svojej služby na východnom pobreží USA a v Karibiku. V januári 1898 bola loď vyslaná z Key West na Floride do kubánskej Havany, aby tu počas nepokojov ochraňovala americké záujmy. O tri týždne neskôr, 15. februára v 21:40, došlo na palube *Maine* k výbuchu. Vyšetrovanie ukázalo, že vybuchlo päť ton prachových náplní pre dela hlavného a sekundárneho kalibru. Výbuch v prednej časti lode úplne zničil celý predok plavidla a *Maine* sa okamžite potopila na kotvisku v prístave. Väčšina posádky spala či odpočívala v kajutách v prednej časti lode, čo viedlo k veľkým stratám na životoch. Celkom 266 mužov zahynulo pri výbuchu a potopeniu lode, ďalších 8 neskôr na následky zranení. Kapitán lode a väčšina z dôstojníkov skazu lode prežila, pretože ich kajuty sa nachádzali na zadnej časti lode.

Americký námorný súd v Key West rozhodol 28. marca toho istého roku, že výbuch spôsobila námorná mína. 

Výbuch na *Maine* bol dôležitým bodom na ceste k Španielsko-americkej vojne, ktorá začala v apríli 1898. Prezident William McKinley odmietol, že by potopenie lode bolo casus belli pre vypuknutie vojny, napriek tomu výbuch mobilizoval americkú verejnosť a bol často zmieňovaný zástancami vojny.

V rokoch 1911–1912 bol vrak lode vyzdvihnutý a s vojenskými poctami potopený pri kubánskom pobreží.

## Referencie


## Pozri aj
* Zoznam amerických bojových lodí

## Iné projekty

## Externé odkazy
Článok o USS ''Maine''
USS ''Maine'' na webe Naval Historical Center
Článok o potopení lode

## Zdroj

Maine (ACR-1)
60 Wall Street

náhľad|Budova 60 Wall Street

**60 Wall Street** je mrakodrap nachádzajúci sa v časti Lower Manhattan v New York City. Má 55 poschodí a dosahuje výšku 227 metrov. V budove má riaditeľstvo banka Deutsche Bank. Výstavba prebiehala v rokoch 1987 - 1989. Budova slúžila ako sídlo firma J.P. Morgan & Co. (dnešná JPMorgan Chase). Po dokončení bola najväčšou budovou na Financial District.

V roku 2001 budovu kúpila spoločnosť Deutsche Bank za 600 miliónov dolárov. Budova ponúka 160 000 m2 kancelárskych plôch a patrí tak medzi najväčšie kancelárske budovy vo Financial District. Budovu navrhla firma Kevin Roche, John Dinkeloo & Associates.

## Pozri aj
* Zoznam najvyšších budov v New Yorku

## Externé odkazy
* Záznam v databáze skyscraperpage.com
* Záznam v databáze Emporis

## Zdroj

Kategória:Mrakodrapy v New Yorku
Kategória:Architektúra z 1989
Technisches Museum Wien

**Technisches Museum Wien** (doslovne po slovensky: Technické múzeum Viedeň) je múzeum vo Viedni. Obsahuje exponáty a modely z histórie techniky, so zvláštnym zreteľom na rakúsku spoluúčasť na technologickom vývoji. Múzeum sa nachádza vo viedenskej štvrti Penzing na Mariahilfer Straße 212 pri parku Gustava Jägera.

O vybudovaní múzea bolo rozhodnuté v roku 1908 pri príležitosti 60. výročia nástupu Františka Jozefa I. na cisársky trón. V nasledujúcom roku boli zahájené stavebné práce a múzeum bolo pre verejnosť otvorené 6. mája 1918.

## Galéria

file:Eingangshalle TMW.jpg|Vstupná hala múzea
file:Technisches Museum Wien, Juni 2009a.jpg|Bočný trakt s exponátmi leteckej techiniky.


## Iné projekty

## Externé odkazy
* Oficiálna webová stránka technického múzea Viedeň , 

## Zdroj
* 

Kategória:Múzeá vo Viedni
Kategória:Technické múzeá
Cy Denneny

**Cyril Joseph Denneny** (* 23. december 1891, Farran's Point, Ontário, Kanada – † 10. september 1970, Ottawa, Ontário, Kanada) bol kanadský profesionálny hokejista. Od roku 1959 je členom hokejovej siene slávy. Jeho otcom bol James Israel Denneny, ktorý bol profesionálnym hráčom lakrosu v 19. storočí, pochádzal z Írska. Jeho mladší brat Corbett Denneny taktiež hral v NHL.

## Ocenenia

* Art Ross Trophy – 1924
* Stanley Cup – 1920, 1921, 1923, 1927 a 1929

## Hráčska kariéra

 Stanley Cup.

## Trénerská kariéra

## Externé odkazy
* Kariéra Cy Dennenyho

## Zdroje

Kategória:Kanadskí hokejisti
Kategória:Hráči Boston Bruins
Kategória:Hráči Ottawa Senators
Kategória:Víťazi Stanleyho pohára
Kategória:Členovia Hokejovej siene slávy
Kategória:Osobnosti z Ontária
Kategória:Kanadské osobnosti írskeho pôvodu
Kunsthistorisches Museum

**Kunsthistorisches Museum** (-nem., skrátene *KHM*) alebo **Umeleckohistorické múzeum** je umelecké múzeum vo Viedni. Patrí k najvýznamnejším múzeám v Európe.

## Dejiny
Podnet na vybudovanie inštitúcie dal cisár František Jozef I. V rámci sanácie mestských hradieb Viedne vznikala na ich mieste v 2. polovici 19. storočia výstavná okružná trieda (nem. *Ringstraße*) a budova Umeleckohistorického múzea s protiľahlým Prírodopisným múzeom (*[[Naturhistorisches Museum Wien]]*) mali vytvárať jednotný komplex v rámci rozšíreného cisárskeho paláca (Hofburg). Návrhom bol poverený v tom čase už renomovaný nemecký architekt Gottfried Semper, asistoval mu Karl von Hasenauer. Stavba prebiehala v rokoch 1872 – 1891. Obe múzea, od ktorých priameho prepojenia s cisárskym palácom sa nakoniec upustilo, boli slávnostne otvorené 17. októbra 1891.

Budovy boli postavané v novorenesančnom štýle inšpirovanom talianskou renesanciou. Budova je obdĺžnikového tvaru a má dĺžku 60 metrov. Fasáda bola zhotovená z pieskovca. Interiér budovy je veľmi dekoratívny, vykladaný mramorom, zdobený štukom, zlatom a dekoratívnou maľbou interiérov.

## Referencie

## Iné projekty

## Externé odkazy
* Oficiálna stránka umelecko historického múzea vo Viedni 

## Zdroj

Kategória:Múzeá vo Viedni
Kategória:Egyptologické múzeá
Kategória:Novorenesančné stavby
Kategória:Numizmatické múzeá
Kategória:Pamiatkovo chránené budovy vo Viedni
Geogemma barossii

***Geogemma barossii*** alebo **kmeň 121** je druh archeónu z rodu Geogemma patriaceho do triedy Thermoprotei.

Je to hypertermofilný archeón, ktorý bol nájdený v roku 2003 v hydrotermálnom prieduchu v Puget Sound v USA. Ukázalo sa, že tento mikroorganizmus sa množil aj pri teplotách dosahujúcich 121 °C a až teplota 130 °C zastavila jeho rast. Týmto sa stal rekordmanom pri prežití vo vysokých teplotách.

Pred objavom tohto archeónu sa myslelo, že pobyt vo vriacej vode dlhší ako 15 a viac minút zabije všetko živé.

Metabolizmus tejto baktérie je založený na redukcii železa.

Kategória:Archeóny
Muhammad ibn Abdalwahháb

**Muhammad ibn Abdalwahháb** (* 1703† 22. jún 1792) bol konzervatívny teológ, hanbalovský právnik, reformátor, ideológ wahhábovského hnutia.

S horlivosťou puritána vyhlásil boj proti všetkému, čo považoval za odchýlku od pôvodného islamu – mysticizmus, racionalizmus a sektárstvo. Za jediný prameň autority považoval text a odmietal celú islamskú právnickú tradíciu. Uctievanie svätcov považoval za kacírstvo, hudbu a umenie za nežiaducu frivolnosť. Náboženskú a sociálnu reformu staval na doktríne tawhídu. 
Boh ako jediný tvorca, vládca a sudca sveta urobil ľudí zodpovedných za plnenie svojej vôle.
Základom štátu má byť božská a islamská jednota, ktorá ma nahradiť kmeňové putá náboženskou súdržnosťou. Tieto myšlienky spojil s nacionalizmom zameraným proti osmanskej nadvláde.

V roku 1744 uzavrel dohodu s Muhammadom ibn as Saudom, kmeňovým vodcom z dediny Dirija. Vďaka dohode mohol ibn Abdalwahháb presadzovať svoju doktrínu na celom území pod právomocou ibn as Sauda. Na základe tohto spojenectva vznikla saudská dynastia a štát.
 
Potomkovia ibn Abdalwahhába -** al aš - šajch** (rodina učiteľa) doteraz zastávajú v SA vysoké posty vo vláde a medzi sudcami.

Kategória:Islamskí učenci
Kategória:Narodenia v 1703
Kategória:Úmrtia v 1792
Érezée

**Érezée** je belgická obec vo Valónskom regióne v provincii Luxembourg. 

## Obyvateľstvo
Obec má približne 3 009 obyvateľov (2010).

## Časti obce
Od 1. januára 1977 obec Érezée pozostáva z týchto častí (bývalých obcí):

*Érezée
*Amonines
*Mormont
*Soy

## Referencie


## Iné projekty

## Externé odkazy
* Oficiálne stránky obci

Kategória:Obce v Belgicku
Zlatý glóbus za najlepší seriál (dráma)

**Zlatý glóbus za najlepší seriál (dráma)** udeľuje Asociácia zahraničných 
novinárov v Hollywoode v januári na slávnostnej ceremónii. Pôvodne sa kategória nazývala *Najlepší seriál* a *Najlepší televízny program*, ale od roku 1970 sa udeľuje v dvoch kategóriách delených podľa žánru na *drámu* a *komédiu alebo muzikál*.

Tri Zlaté glóbusy za najlepší dramatický seriál vyhrali *[[Akty X]]* a *[[Mad Men]]*. Dve ceny si odniesli *[[Hill Street Blues]]*, *[[To je vražda, napísala]]*, *[[Právo v Los Angeles]]* a *[[Zapadákov]]*.

## Víťazi a nominovaní
### 1961 - 1970

### 1971 - 1980

### 1981 - 1990

### 1991 - 2000

### 2001 - 2010

### 2011 - 2020

## Poznámky
Ak má seriál distribučný názov, je uvedený pod ním. Rok v tabuľke znamená rok, za ktorý bol seriál ocenený; nie rok začiatku vysielania, ani rok udeľovania. Asociácia zahraničných novinárov v Hollywoode oceňuje počiny za predošlý kalendárny rok. To znamená, že 68. ročník udeľovania Zlatých glóbusov sa síce konal začiatkom roka 2011, ale oceňoval výkony z roku 2010. Za názvom seriálu je uvedený názov produkcie, resp. televízie, ktorá program produkovala.

## Referencie

## Externé odkazy
* Česko – Slovenská filmová databáza
* Oficiálna stránka Zlatého glóbusu
* Hollywoodska asociácia zahraničných novinárov 
* International Movie Database 
* Neoficiálny zoznam držiteľov Zlatého glóbusu 

Kategória:Zlatý glóbus
Anaxandridas I.

**Anaxandridas I.** alebo **Anaxandridás I.** () bol kráľ Sparty (možno mýtický) približne od roku 675 pred Kr. do roku 665 pred Kr. Vládol v línii kráľovského rodu Eurypontovcov.

Anaxandridas I. nie je historicky doloženým kráľom. Ako deviaty kráľ Sparty rodu Eurypontovcov figuruje v zázname  historika Herodota, ktorý ho vo svojej knihe *História* označil ako jedného z predkov Leótychida II. Podľa Herodota bol synom a nástupcom Theopompa a ako nástupcu  Anaxandrida I. v tomto texte označil  jeho syna Archidama. Informácie o dejinných udalostiach týkajúcich sa tohto panovníka nám Herodotos nepodáva. Čo sa týka iných antických autorov tí sa o ňom ani nezmieňujú.

To isté platí aj v prípade historika a geografa Pausania, ktorý je autorom najrozsiahlejšieho historického diela z tohto obdobia starovekej Sparty. (aj keď podstatnú časť jeho historického textu tvoria legendy a mýty) Pausanias vo  svojom diele *Opis Grécka* neoznačil za Theopompovho nástupcu Anaxandrida, ale podľa neho sa nástupcom Theopompa  stal jeho vnuk Zeuxidamos.

Historici novoveku (A. Jones, J. Lazemby, W. Forrest a iní) sa vo svojich zoznamoch kráľov Sparty prikláňajú k verzii od Herodota a jeho vládu kladú do doby začiatku siedmeho storočia pred Kr.
## Zdroje
* Herodotos, *História*, VIII, 131.
* Pausanias, *Periégésis tés Hellados*, 3,7,56;
* http://translate.google.sk/translate?hl=sk&sl=en&u=http://uts.cc.utexas.edu/~sparta/topics/articles/academic/kings.htm&ei=e-IlTJjyJ5GVOIT3udEC&sa=X&oi=translate&ct=result&resnum=6&ved=0CDgQ7gEwBQ&prev=/search%3Fq%3Dpausanias%2Bking%2Bof%2Bspart

Kategória:Vládcovia Sparty
American Border Peak

**Americam Border Peak** je vrch južne od kanadsko-americkej hranice v pohorí Severné Kaskády v americkom štáte Washington. Svoj názov nesie podľa polohy, teda v preklade *Vrch americkej hranice*. Neďaleko na sever od neho sa týči jeho kanadská sestra Canadian Border Peak, s ktorou je spojený sedlom. Vrch sídli v Mount Baker Wilderness blízko národného parku Severné Kaskády. Vrch je známy svojím strmým reliéfom, ale jeho staré a voľné skaly z neho robia nezaujímavým pre horolezcov, oproti vrchu Slesse Mountain, ktorý je v jeho blízkosti.

## Referencie

## Externé odkazy
* 
* 

Kategória:Vrchy v štáte Washington
Kategória:Kaskádové vrchy
Kategória:Dvojtisícovky v USA
Chameleón Jacksonov

**Chameleón Jacksonov** () je plaz z čeľade chameleónovité.

## Charakteristika
Tri rohy na hlave dávajú samcovi výzor triceratopsa. Maskuje sa podobne ako ostatné chameleóny zmenami farby a má nezávisle od seba sa pohybujúce oči. Na trhu so zvieratami patrí k populárnym druhom.

Stupeň ohrozenia: lokálne bežný druh.

Dĺžka: 20 – 30cm

Dospelosť: 9 – 10 mesiacov

Počet mladých: do 50

Potrava: hmyz

Dĺžka života: 2 – 3 roky

Spôsob života: samotársky

Pohybuje sa pomaly, preto je ľahkým cieľom predátorov. Ak je prenasledovaný, vylezie na krík alebo strom a sploští telo, aby vyzeral väčší. Pri priamom ohrození syčí alebo predstiera smrť.

Počas párenia oba jedince zostanú nehybne na mieste až 15 minút.

## Iné projekty

Kategória:Chameleónovité
Diaľnica D5 (Česko)

**Diaľnica D5** () je česká diaľnica, ktorá spája Prahu s Nemeckom cez Plzeň. Patrí medzi najvýznamnejšie diaľnice v Česku. V celom úseku je dokončená a meria 151 km.

## História
Rozhodnutie o výstavbe spojnice s Nemeckom padlo už v roku 1963, no až v roku 1976 sa začal stavať most v Beroune ako súčasť budúcej diaľnice. Plány dokončenia v roku 2000 sa menili na rok 2010, pretože stavba napredovala veľmi pomaly. Prvých 9 km z Prahy do obce Loděnice bolo otvorených v roku 1982 a ročne sa vybudovali len cca 2-3 km. V roku 1989 bol otvorený úsek do Bavoryně (obec juhozápadne od Berouna), čím celková dĺžka dosiahla 29 km. 

Po roku 1989 sa stala diaľnica D5 prioritnou kvôli zlepšeniu dopravného spojenia so západnou Európou. Radikálne sa zvýšilo tempo výstavby a už v roku 1995 bol otvorený celý úsek k Plzni. Tu sa výstavba D5 kvôli komplikáciám s trasovaním zastavila a pokračovalo sa s budovaním za mestom k Rozvadovu a nemeckej diaľnici A6, ktoré bolo dokončené v roku 1997. Obchvat Plzne bol dokončený v roku 2006, čím sa skompletizovalo diaľničné prepojenie na Prahu.

### Otváranie úsekov
* 13,4 km / Praha – Vráž: 16. októbra 1984
* 14,6 km / Vráž – Bavoryně: 29. septembra 1989
* 13,1 km / Bavoryně – Kařez: 26. októbra 1995
* 8,4 km / Kařez – Mýto: 26. októbra 1995
* 6,0 km / Mýto – Svojkovice: 27. októbra 1993
* 8,2 km / Svojkovice – Klabava: 27. októbra 1993
* 3,7 km / Klabava – Ejpovice: 26. októbra 1995
* 8,6 km / Ejpovice – Černice: 31. augusta 2004
* 3,5 km / Černice – Útušice: 6. októbra 2006
* 8,4 km / Útušice – Sulkov: 15. decembra 2003
* 29,4 km / Sulkov – Benešovice: 6. novembra 1997
* 25,4 km / Benešovice–Rozvadov: 6. novembra 1997
* 7,8 km / Rozvadov – hraničný priechod  (diaľnica A6): 6. novembra 1997

## Zdroj
* 

Kategória:Diaľnice v Česku
Naturhistorisches Museum Wien

**Naturhistorisches Museum Wien (NHMW)** () je múzeum vo Viedni. Patrí k najväčším prírodovedeckým múzeám na svete a je jedno z najväčších múzeí v Rakúsku. Spolu s priľahlým Kunsthistorisches Museum mali vytvárať jednotný komplex v rámci rozšíreného cisárskeho paláca (Hofburg)

## Dejiny múzea
Múzeum bolo postavené podľa projektov Gottfrieda Sempera a Karla Freiherr von Hasenauera ako stánok na uschovanie a prezentáciu obrovských zbierok Habsburgovcov z cisársko kráľovského prírodovedeckého kabinetu. Múzeum bolo otvorené 10. augusta 1889.

## Referencie


## Iné projekty

## Externé odkazy
* Oficiálna stránka 

## Iné projekty

## Zdroje

Kategória:Múzeá vo Viedni
Kategória:Veda a technika v Rakúsku
Kategória:Prírodovedné múzeá
Mount Fairweather

**Mount Fairweather** (v Kanade oficiálne označovaný ako **Fairweather Mountain**) je jeden z najvyšších pobrežných vrchov na svete s výškou 4 671 metrov. Nachádza sa 20 kilometrov východne od Tichého oceánu, na hranici Aljašky, USA a Britskej Kolumbie. Väčšina vrchov leží v národnom parku Glacier Bay v samospráve Yakutat na Aljaške, kým Mount Fairweather sa nachádza v provinčnom parku Tatshenshini–Alsek v Britskej Kolumbii čím je najvyšším bodom v tejto provincii. Vrch je tiež nazývaný ako **Boundary Peak 164** alebo tiež ako *US/Canada Boundary Point #164*.

Vrch bol pomenovaný dňa 3. mája 1778 kapitánom Jamesom Cookom, zrejme kvôli neobvykle dobrému počasiu, s ktorým sa stretol v tom čase. Jeho názov bol rôzne prekladaný.

Na vrchol Mount Fairweather prvýkrát vystúpili Allen Carpé a Terris Moore v roku 1931.

## Geografia
Mount Fairweather leží nad Glacier Bay vo Fairweather Range v pohorí svätého Eliáša. Podobne ako ďalšie vysoké vrchy v pohorí svätého Eliáša tvorí Mount Fairweather výraznú krajinnú dominantu danú značným prevýšením od hladiny Glacier Bay.

## Počasie
Napriek jeho menu má Mount Fairweather celkovo dosť nepriaznivé poveternostné podmienky. Ročne tu spadne viac ako 254 cm zrážok (väčšinou sneh) a teplota je tu okolo 46°C.

## Referencie

## Iné projekty

Kategória:Vrchy v Britskej Kolumbii
Kategória:Vrchy na Aljaške
Kategória:Štvortisícovky v Kanade
Kategória:Najvyššie vrchy provincií a teritórií Kanady
Friends Turbo

„**Friends Turbo**“ je skladba nemeckej techno skupiny Scooter. Ako singel bude vydaná dňa 15. apríla 2011. Skladba je ústrednou melódiou holandského filmu *[[New Kids Turbo]]*. Pôvodne mala skladba byť vydaná ako dvojsingel so skladbou „The Only One“.

## Zoznam skladieb
# „Friends Turbo (Movie Version)“  - (3:20)
# „Friends Turbo (The Drum 'n' Bass Mix)“ - (4:02)

## Referencie

Kategória:Piesne skupiny Scooter
Kategória:Single z 2011
Michel Martelly

**Michel Joseph Martelly**, známy tiež ako *Sweet Micky*, (* 12. februára 1961) je haitský hudobník a bývalý prezident Haiti. 

Vo voľbách roku 2011 získal Martelly 67,57 percenta hlasov a porazil tak svoju rivalku, bývalú prvú dámu Mirlande Manigatovú. Vyhlásenie ukončilo tiahnuce sa spory okolo prezidentských volieb v Haiti, ktorých prvé kolo sa konalo 28. novembra a bolo poznačené podozreniami z podvodov a manipulácií. Po hlasovaní nasledovali niekoľko dní trvajúce nepokoje a početné odklady druhého kola.

Martell žije na predmestí haitského hlavného mesta Port-au-Prince s manželkou a štyrmi deťmi.

## Referencie


## Iné projekty

Kategória:Prezidenti Haiti
Kategória:Haitskí politici
Kategória:Haitskí hudobníci
Kategória:Narodenia v 1961
Claes-Ingvar Lagerkvist

**Claes-Ingvar Lagerkvist** (* 1944) je švédsky astronóm, ktorý objavil minimálne **131** planétok. Je známy svojou prácou na parametroch a vlastnostiach rotácií planétok. Taktiež objavil niekoľko komét.

Planétka 2875 Lagerkvist, objavená 11. februára 1983, je pomenovaná na jeho počesť.

## Externé odkazy

* IAU – Claes-Ingvar Lagerkvist (anglicky) 

Kategória:Švédski astronómovia
Mount Assiniboine

**Mount Assiniboine**, tiež známy ako **Assiniboine Mountain** je vrch, ktorý sa nachádza v Continental Divide na hraniciach Britskej Kolumbie s Albertou v Kanade.
vľavo|náhľad|Mount Assiniboine v roku 1902
S výškou 3618 metrov je najvyšším vrchom južných Continental Ranges v Canadian Rockies. Vzhľadom k jeho pyramídovému tvaru, bol neoficiálne nazvaný ako "Matterhorn" Severnej Ameriky.

Mount Assiniboine bol pomenovaný v roku 1885 Georgeom Dawsonom. Keď sa Dawson díval na Mount Assiniboine z vrchu Cooper Mountain, videl oblaky ako sa tiahnu od jeho vrcholu. To mu pripomenulo oblaky dymu vychádzajúce z týpí Assiniboinov.

Mount Assiniboine leží na hranici medzi Provinčným parkom Mount Assiniboine v Britskej Kolumbii a Národným parkom Banff v Alberte. Park nemá žiadne cesty, a tak sa dá zdolať za 6 hodín chôdze (27 km), za 3 hodiny na bicykli (momentálne zakázané kvôli zmierneniu stretu človeka s grizzlym) alebo vrtuľníkom.

## Referencie

## Iné projekty

## Externé odkazy
* Bivouac.com Mount Assiniboine v Canadian Mountain Encyclopedia
* SummitPost - Mt. Assiniboine

Kategória:Vrchy v Britskej Kolumbii
Kategória:Vrchy v Alberte
Kategória:Banff National Park
Kategória:Trojtisícovky v Kanade
Poznámky na krabičkách od zápaliek

**Poznámky na krabičkách od zápaliek**, český preklad **Poznámky na krabičkách od sirek**, tal. **La bustina di Minerva**, je zbierka článkov – stĺpčekov, uverejnených v talianskych novinách, od spisovateľa Umberta Eca. Zbierka má úvod autora, je vybavená poznámkami a zoznamom článkov. Obsah je rozdelený do ôsmich kapitol:
* Nevesely, truchlivy, jsou ty vodní kraje, (o rasizme, vojne a politickej korektnosti)
* Kde domov můj, (komentáre o udalostiach v Taliansku)
* By náš jazyk neshnil v hrobě, (Reč a chovanie)
* Labyrint světa, (od kníh cez web k hypertextu)
* Dalekáť cesta má! Marné volání! (polemiky o oznamovacích prostriedkoch)
* Rozličných květův a kuprštyků květování (paberkovanie v literatúre a umení)
* Proč bychom se nebavili, (minipoviedky)
* My přežijem cokoli (čo nás čaká v 3. tisícročí)
Celkový tón a štýl kratších textov je podľa samého autora ľahší až hravý. Články pochádzajú z novinových vydaní v rubrike pod názvom *Zápisky na krabičkách od zápaliek* medzi rokmi 1985–1988. Osem väčších tematických celkov obsahuje mnoho tém, ktoré sa postarali o vykreslenie názorového profilu Umberta Eca a plasticky tak formujú predstavu čitateľa o jeho osobnosti. 

## Zdroj
ECO, Umberto: Poznámky na krabičkách od sirek, preklad Zora Obstová, 2008, Argo, ISBN 978-80-7203-929-6

Kategória:Knihy Umberta Eca
Kategória:Knihy z 2008
Habay

**Habay** je belgická obec vo Valónskom regióne v provincii Luxembourg. 

## Obyvateľstvo
Obec má približne 8 111 obyvateľov (2010).

## Časti obce
Od 1. januára 1977 obec Habay pozostáva z týchto častí (bývalých obcí):

*Habay-la-Neuve
*Hachy
*Anlier
*Habay-la-Vieille
*Houdemont
*Rulles
*Beho
*Cherain
*Montleban

## Referencie


## Iné projekty

## Externé odkazy
* Oficiálne stránky obci

Kategória:Obce v Belgicku
Křovákove zobrazenie

**Křovákove zobrazenie** je kartografický zobrazovací systém konformného kužeľového zobrazenia vo všeobecnej polohe, čo prakticky znamená, že zemský povrch je zobrazený na kuželi, ktorý je v tzv. všeobecnej polohe. Křovákove zobrazenie je geografickým základom pre všetky mapové diela v Česku a na Slovensku a používa súradnicový systém Jednotnej trigonometrickej siete katastrálnej (S-JTSK)

Zobrazenie vytvoril Josef Křovák, pre potreby tvorby máp v novovznikajúcej ČSR, po prvej svetovej vojne. Nové zobrazenie malo byť jednotným základom pre novovytvorené mapy, malo byť jednotné pre celé územie krajiny, prispôsobené pre polohu a podlhovastý a mierne zakrivený tvar štátu. Ďalej malo mať nízke skreslenie a malo byť konformné, celé územie Česko-Slovenska malo byť zobrazené v kladnom kvadrante ortogonálnej (kolmej) sústavy. Súčasťou plánov bolo aj vytvorenie novej trigonometrickej siete – JTSK.

Křovákove zobrazenie je konformné (zachováva uhly) a ekvidištantné (zachováva dĺžky) vo dvoch kolmých osiach. Pre projekciu v tomto zobrazení je použité dvojité konformné zobrazenie z Besselovho elipsoidu. Tento sa najprv zobrazí na Gaussovu guľu s priemerom 6380,704 km, nasleduje zmenšenie podľa mierky a na koniec sa Gaussova guľa opäť konformne zobrazí na kužeľ vo všeobecnej polohe. Plocha kužeľa sa dotýka Gaussovej gule v rovnobežke 78°30'. Po rozvinutí priemetne kužeľa vzniká rovinná plocha so súradnicovou sústavou kolmých osí x a y, ktorá má počiatok vo vrchole kužeľa. Os x je kladná smerom na juh a os y smerom na západ. Vzdialenosť vrcholu od rovnobežky 48°15' je 1 298 039,0046 m.

## Referencie

Kategória:Geodézia
Crazy (Seal)

„**Crazy**“ je skladba, ktorú napísal anglický soulový spevák Seal (hudba a text) a producent Guy Sigsworth (iba hudba). Skladba bola vydaná ako singel z jeho debutového albumu *[[Seal (1991 album)|Seal]]*, a je jednou z jeho najväčších hitov. 

## Zoznam skladieb
; CD
# „Crazy“ — 4:30
# „Crazy“ (extended version) — 5:59
# „Krazy“ — 6:26 *(producers: [[Trevor Horn]], [[Tim Simenon]])*

; CD Maxi-Single
# „Crazy“ (7" Mix) — 4:30
# „Crazy“ (William Orbit Mix) — 5:25
# „Crazy“ (Acoustic Version / Instrumental Version) — 6:57
# „Crazy“ (A Cappella Mix) — 3:27
# „Sparkle“ (Extended Version) — 6:23
# „Krazy“ — 6:27
# „Crazy“ (Do You Know The Way To L.A. Mix) — 3:50
# „Crazy“ (Chick On My Tip Mix) — 6:47

; 7"
# „Crazy“ — 4:30
# „Sparkle“ — 3:36

## Pozície v rebríčkoch

## Referencie

Kategória:Piesne Seala
Kategória:Single Seala
Kategória:Piesne z 1991
Kategória:Single z 1991
Kategória:Single z 1990
Kategória:Dance-popové piesne
Poľské národné hokejové mužstvo

**Poľské národné hokejové mužstvo** je reprezentačné mužstvo Poľskej republiky v ľadovom hokeji, v súčasnosti účastník I. divízie majstrovstiev sveta.

## Súčasnosť
*2010: 3. miesto v B skupine I. divízie MS v Ľubľane
*2011: 4. miesto v B skupine I. divízie (celkovo 23. miesto)
* 2012: 2. miesto v IB divízii (celkovo 24. miesto)
* 2013: 2. miesto v IB divízii (celkovo 24. miesto)
* 2014: 1. miesto v IB divízii (celkovo 23. miesto)
* 2015: 3. miesto v IA divízii (celkovo 19. miesto)
* 2016: 3. miesto v IA divízii (celkovo 19. miesto)
* 2017: 4. miesto v IA divízii (celkovo 20. miesto)

## Vybrané z histórie
### Úspechy
Najväčšími úspechmi Poľska na medzinárodných vrcholných podujatiach sú dve strieborné medaily na majstrovstvách Európy:
*ME 1929 v Budapešti
*ME 1931 v domácom prostredí v meste Krynica-Zdrój

### MS 1976
Na majstrovstvách sveta 1976 v domácom prostredí v Katowiciach sa Poľsko hneď v úvodný deň turnaja vo štvrtok 8. apríla postaralo o mimoriadne veľké prekvapenie, keď dokázalo poraziť vysokých favoritov a obhajcov titulu, hokejistov Sovietskeho zväzu  (ZSSR) 6:4. Bolo to presne dva mesiace potom, čo ZSSR na olympijskom hokejovom turnaji v Innsbrucku zdolal Poľsko 16:1. Aj na predchádzajúcich troch majstrovstvách sveta, na ktorých ZSSR získal tri tituly majstrov sveta a Európy a Poľsko hralo len o záchranu v elitnej skupine A, vo vzájomných stretnutiach jednoznačne víťazil ZSSR.

*MS 1975: Poľsko - ZSSR 2:13 a 1:15
*MS 1974: Poľsko - ZSSR 3:8 a 0:17
*MS 1973: Poľsko - ZSSR 3:9 a 0:20

Smutným paradoxom MS 1976 pre národné hokejové mužstvo Poľska bolo, že aj napriek cennému úvodnému víťazstvu nad obhajcom titulu napokon obsadilo v elitnej skupine A predposledné siedme miesto, čo znamenalo zostup o kategóriu nižšie do skupiny B. Rozhodlo o tom stretnutie s Nemeckom (NSR) v predposledný deň MS v sobotu 24. apríla. Poľsku stačila na záchranu remíza. Nemci v záverečnej minúte za stavu 1:1 odvolali brankára a so šiestimi hráčmi v poli dosiahli 21 sekúnd pred koncom po strele Reinera Philipa víťazný gól. 

## Referencie


## Externé odkazy
*Zlaté Katowice 1976 - MS v hokeji
*Zlaté Katowice 1976 - MS v hokeji - časť 14

Kategória:Ľadový hokej v Poľsku
Kategória:Národné hokejové mužstvá
Ľadový hokej
Zlatý glóbus za najlepší seriál (komédia/muzikál)

**Zlatý glóbus za najlepší seriál (komédia / muzikál)** udeľuje Asociácia zahraničných novinárov v Hollywoode v januári na slávnostnej ceremónii. Pôvodne sa kategória nazývala *Najlepší seriál* a *Najlepší televízny program*, ale od roku 1970 sa udeľuje v dvoch kategóriách delených podľa žánru na *drámu* a *komédiu alebo muzikál*. Výnimkou bol rok 1964, v ktorom rozdelili ceny za *komediálny seriál* a za *variétny seriál*. Seriály ocenené pred rokom 1970 sú zahrnuté v kategórii *[[Zlatý glóbus za najlepší seriál (dráma)|dráma]]*.

Štyri Zlaté glóbusy za najlepší seriál vyhral *[[All in the family]]*. Hneď za ním s tromi cenami sú  *[[Taxi (seriál)|Taxi]]*, *[[The Golden Girls]]* a *[[Sex v meste]]*.  Po dvoch Glóbusoch majú série *[[Barney Miller]]*, *[[Fame (seriál|Fame]]*, *[[Ally McBealová]]* a *[[Zúfalé manželky]]*. Show Carol Burnettovej získala desať nominácií a z toho dva Glóbusy (jeden ešte ako *najlepší televízny program*). Celkovo však táto v šesťdesiatych a sedemdesiatych rokoch veľmi populárna show získala 29 nominácií. Cenu si odniesla deväťkrát.

## Víťazi a nominovaní
### 1962 – 1970

### 1971 – 1980

### 1981 – 1990

### 1991 – 2000

### 2001 – 2010

### 2011 –

## Poznámky
Ak má seriál distribučný názov, je uvedený pod ním. Rok v tabuľke znamená rok, za ktorý bol seriál ocenený; nie rok začiatku vysielania, ani rok udeľovania. Asociácia zahraničných novinárov v Hollywoode oceňuje počiny za predošlý kalendárny rok. To znamená, že 68. ročník udeľovania Zlatých glóbusov sa síce konal začiatkom roka 2011, ale oceňoval výkony z roku 2010. Za názvom seriálu je uvedený názov televízie, ktorá program v USA vysielala.

## Referencie

## Externé odkazy
* Česko – Slovenská filmová databáza
* Oficiálna stránka Zlatého glóbusu
* Hollywoodska asociácia zahraničných novinárov 
* International Movie Database 
* Neoficiálny zoznam držiteľov Zlatého glóbusu 

Kategória:Zlatý glóbus
Córdoba (Veracruz)

**Córdoba** je mesto a administratívne centrum mexického štátu Veracruz.

Leží na pobreží Mexického zálivu. Mesto bolo založené Španielmi v roku 1618. V roku 1973 bolo mesto niekoľkokrát poškodené zemetrasením.

Najzaujímavejšími stavbami v meste Córdoba sú Alameda Murillo Vidal, Parque Ecologici Paso Coyol alebo Estadio Beisborama.

## Galéria

6050-Palacio Municipal-Córdoba, Veracruz, México-Enrique Carpio Fotógrafo-EDSC07742.jpg|Historické centrum Córdoby
06051 Catedral de la Inmaculada Concepción 3.jpg|Catedral de la Inmaculada Concepción
PlazaCordobaVeracruz.JPG|Hlavné námestie Córdoby
MunicipalPalaceCordobaVer03.JPG|Mestský palác


## Iné projekty


Kategória:Mestá v Mexiku
Naparovanie

** Naparovanie ** je bežná metóda nanášania tenkých filmov. Zdrojový materiál je nanášaný vo vákuu. Vákuum umožňuje presun odparených častíc priamo na substrát, kde sa tieto častice skondenzujú späť do tuhého stavu. Naparovanie je využívané v mikrovýrobe a na výrobu produktov ako sú napr. pokované fólie.

## Fyzikálne princípy
Naparovanie v sebe zahŕňa dva základné procesy:
# Odparenie materiálu
# Kondenzácia na substráte

Podobá sa to známemu procesu, pri ktorom sa voda v kvapalnom stave objaví na pokrývke hrnca pri varení. Ale plynné prostredie a zdroj tepla sa líšia. Naparovanie prebieha vo vákuu, to znamená, že pary nepochádzajúce zo zdrojového materiálu sú odstránené ešte pred začiatkom procesu.

Odparené častice sa presúvajú priamo k cieľovému substrátu bez stretu s ostatnými plynmi – toto je zabezpečené vákuom (high vacuum). Pri tlaku 10−4 Pa je pre časticu veľkosti 0,4 nm stredná voľná cesta asi . Žeraviace objekty v naparovacej komore (žeraviace vlákna) produkujú neželané pary, ktoré obmedzujú kvalitu vákua.

## Vybavenie
Každý naparovací systém obsahuje vákuovú pumpu. Taktiež obsahuje zdroj energie, ktorý zabezpečí odparenie materiálu určeného na nanesenie. Existuje viacero rôznych energetických zdrojov:
* pri *termálnej* metóde: kovový drôt je pripojený k nahrievanému keramickému naparovaču označovanému „loď“. V dutine „lode“ sa vytvorí roztavený kov a odparí sa do oblaku nad zdrojovým materiálom. Iný spôsob je, že zdrojový materiál je uložený v banke a nahrievaný žiarením alebo je zdrojový materiál priamo zavesený na žeraviace vlákno. 
** Vyspelejšou formou termálnej metódy je epitaxia z molekulárnych zväzkov.
* pri metóde *elektrónového lúča*: zdroj je nahrievaný elektrónovým lúčom s energiou až do 15 keV (1 eV=1.602×10−19 J)
* pri *FLASH naparovaní*: jemný drôt je rovnomerne pripevnený na žeraviacu tyč a pri kontakte sa odparuje.
* pri *Odporovom naparovaní* sa vykonáva prechodom prúdu cez odporový drôt alebo fóliu s obsahom materiálu na odparenie.

Niektoré systémy využívajú uchopenie substrátu, pri ktorom je substrát neustále otáčaný okolo dvoch osí, čím sa zabráni tieneniu.

## Zdroj

Kategória:Nanášanie tenkých vrstiev
Kategória:Technológie využívajúce pary
Hanbalovská právna škola

thumb|Rozšírenie Hanbalovskej právnej školy

**Hanbalovská právna škola** je tradičná právna škola sunnitského islamu.

Založil ju v 9. storočí Ahmad ibn Hanbal v Bagdade. Zdôrazňuje doslovný výklad Koránu a sunny. Presadzuje právne názory druhov Proroka. Hanbalovci odmietali cudzie vplyvy, súfizmus a askézu. Zdôrazňovali právnu čistotu islamu. Medzi predstaviteľmi školy vyniká Ibn Tanijá († 1328), ktorého vplyv siaha až k wahhábovskemu hnutiu a k novším formám fundamentalizmu.
   
Hanbalovský smer je úradnou právnou školou v Saudskej Arábii a Katare, ale má prívržencov aj v Iraku, Sýrii a Palestíne.

## Zdroj

Kategória:Islam
Kategória:Islamské právo
Ichváni

náhľad|Ichváni
**Ichváni** alebo **ichwáni** boli príslušníci radikálneho nábožensko-vojenského hnutia, ktoré sa nazýva po arabsky al-ichwán (príp. al-achwán) - bratia, bratstvo, a ktoré bolo rozšírené medzi beduínmi začiatkom 20. storočia na Arabskom polostrove.

Hnutie viedol Ibn Saúda. Požadoval, aby beduíni zmenili tradičný spôsob života. Zakladal poľnohospodárske usadlosti (hidžar), kde si kočovníci osvojovali islamskú náuku a získavali vojenský výcvik. Vláda pre usadlíkov stavala mešity a školy, dodávala osivo a náradie, posielala učiteľov, ktorí hlásali puritánsky islam v súlade s učením Muhammada bin Abd al-Wahhába (wahhábizmus).

Najväčšiu aktivitu prejavili v rokoch 1912 - 1930. V rokoch 1924 - 1925 Ibn Saúd s ich pomocou rozšíril svoje územie, dobyl Hidžáz s Mekkou a Medinou a vyhlásil sa za kráľa.

## Vzbura
V rokoch 1928 - 1929 sa oddiely vzbúrili proti rastúcej kontrole štátu. Ibn Saúd ich s pomocou britskej armády porazil a zo zvyškov oddelov vytvoril Národnú gardu.

## Referencie

## Iné projekty

## Zdroje
* 

Kategória:Dejiny Saudskej Arábie
Hadd

**Hadd** je arabský výraz pre hranicu, zákaz. Trest za zločiny stanovené Koránom a tradíciami (hadís), ktoré sa považujú za zločiny proti Božiemu právu. Sú to: 
* krádež (amputácia ruky)
* nezákonny sexuálny styk (smrť ukameňovaním alebo sto rán bičom)
* krivé obvinenie iného z nezákonného sexuálneho styku (osemdesiat rán bičom)
* pitie alkoholických nápojov (osemdesiat rán)
* odpadnutie od viery (smrť alebo vyhnanstvo)
* lúpežný prepad (smrť)
Vzhľadom na veľmi prísne nároky na dôkazy a svedkov sa tieto tresty vykonávajú len zriedka, v súčasnosti sa vyskytli najmä v Saudskej Arábii.

Kategória:Islam
Tellin

**Tellin** je belgická obec vo Valónskom regióne v provincii Luxembourg. 

## Obyvateľstvo
Obec má približne 2 452 obyvateľov (2010).

## Časti obce
Od 1. januára 1977 obec Tellin pozostáva z týchto častí (bývalých obcí):

*Tellin
*Bure
*Grupont
*Resteigne

## Referencie


## Iné projekty

## Externé odkazy
* Oficiálne stránky obci

Kategória:Obce v Belgicku
Slovenské stredohorie

**Slovenské stredohorie** je geomorfologická oblasť v rámci subprovincie Vnútorných Západných Karpát. Oblasť leží v strednej časti Slovenska. Približne v jej strede leží mesto Zvolen.

## Vymedzenie
Oblasť na severe a severozápade hraničí s Fatransko-tatranskou oblasťou, na východe so Slovenským rudohorím a Juhoslovenskou kotlinou a Panónskou panvou na juhu a juhozápade.

## Geológia
Celky Slovenského stredohoria vznikli v priebehu neogénu v dôsledku rozsiahlej sopečnej činnosti a budujú tzv. stredoslovenské neovulkanity. Ich členenie sa opiera o podrobné paleovulkanické rekonštrukcie V. Konečného a J. Lexu:
* Vulkanity Krupinskej planiny
* Javorský stratovulkán
* Štiavnický stratovulkán
* Vulkanity Kremnických vrchov
* Vulkanity Vtáčnika
* Poľanský stratovulkán

## Geomorfologické členenie
V zmysle geomorfologického členenia sa Slovenské stredohorie delí na celky:
* Vtáčnik
* Pohronský Inovec
* Štiavnické vrchy
* Kremnické vrchy
* Poľana
* Ostrôžky
* Javorie
* Krupinská planina
* Zvolenská kotlina
* Pliešovská kotlina
* Žiarska kotlina

## Panoráma

## Referencie

## Iné projekty


Kategória:Geomorfologické oblasti na Slovensku
Nadváha

thumb|Obvod pásu muža s ideálnou hmotnosťou, s nadváhou (nad 94 cm) a obézneho (nad 102 cm)
**Nadváha** je predstupeň obezity, niekedy býva označovaná ako jej prvé štádium. Prináša zvýšené riziko zdravotných komplikácií. Pre európsku populáciu je podľa kritérií Svetovej zdravotníckej organizácie (WHO) definovaná indexom telesnej hmotnosti (body-mass index, BMI) v rozmedzí 25 až 30. Pre ázijskú a pacifickú populáciu je nadváha definovaná rozmedzím BMI 23 až 25, niekedy 23 až 27. Hodnota BMI nad 30 u belošskej európskej populácie je označovaná už ako obezita.

Orientačným ukazovateľom nadváhy je taktiež obvod pása. Pri obvode nad 94 cm u mužov a nad 80 cm u žien ide o nadváhu. Za obezitu je považovaný obvod pásu vyšší ako 102 cm u mužov a 88 cm u žien. Existujú aj ďalšie ukazovatele (pomer obvodu pásu k obvodu bokov, meranie hrúbky kožnej riasy a pod).

## Príčiny nadváhy
Príčiny nadváhy možno všeobecne rozdeliť do niekoľkých skupín:
* vyšší príjem energie ako jej výdaj
* genetika a vrodené dispozície
* poruchy metabolizmu
* užívanie niektorých liekov
* psychické faktory
* nevhodné stravovacie návyky z rodiny
* hormonálne vplyvy

## Pozri aj
* Anorexia
* Index telesnej hmotnosti
* Obezita
* Feederizmus
* Big Beautiful Woman

## Zdroj

Kategória:Životospráva
Bigfork (Montana)

**Bigfork** je osada, spadajúca pod správnu oblasť Flathead County v štáte Montana, Spojené štáty americké. Populácia podľa posledného sčítania v roku 2000 bola 4270 obyvateľov. Nachádza v údolí Flathead v severozápadnej Montane, na brehu rovnomenného jazera, najväčšieho prirodzeného sladkovodného jazera na západ od rieky Mississippi. Národný park Wayfarers leží hneď južne od obce.
Mesto je obklopené Skalistými horami (Rockies) a priezračným jazerom, čo vytvára dobré podmienky pre rozličný druh športov ako sú rybarenie, kajak, vodné lyže a samozrejme lyžovanie počas zimnej sezóny.

## História
Názov Bigfork je odvodený od "Sališského" mena oblasti. Správy o usadlosti a ovocnom sade severne od Bigforku sa datujú do roku 1885. Everit L. Sliter v roku 1892 na východnom brehu jazera zasadil 500 jabloní, čerešní, sliviek a hrušiek. V roku 1902 rozparceloval Bigfork pri ústí rieky Swan.

## Dôležití obyvatelia
* Lon Hinkle, profesionálný golfista
* Dirk Benedict, herec, spisovateľ, režisér
* Bill Lindsay, bývalý hokejista NHL

## Referencie


## Externé odkazy
* Bigfork News

Kategória:Mestá v Montane
Strom generála Shermana

thumb|Strom generála Shermana
thumb|Kmeň Stromu generála Shermana
thumb|Návštevníci pred Stromom generála Shermana
**Strom generála Shermana** alebo **Generál Sherman** () je sekvojovec mamutí () s výškou 83,8 metra. V roku 2002 bol objem kmeňa asi , čo z neho urobilo najväčší strom podľa objemu. Strom stojí v Obrom lese v národnom parku Sequoia v USA, východne od mesta Visalia v Kalifornii. Verí sa, že strom je starý asi 2300 až 2700 rokov.

Strom v roku 1879 pomenoval po generálovi americkej občianskej vojny Williamovi Tecumseh Shermanovi prírodovedec James Wolverton, ktorý slúžil ako nadporučík v 9. indiánskej kavalérii pod Shermanovým vedením. V roku 1931, po porovnaní s neďaleko stojacim Stromom Generála Granta, bol Strom Generála Shermana označený ako najväčší strom na svete. Meranie objemu dreva bolo určujúcim faktom pri zisťovaní najväčšieho stromu na svete.

## Špecifikácie

## Referencie

## Pozri aj
* Strom Generála Granta

## Iné projekty

## Externé odkazy
* Viac obrázkov a informácií o Strome Generála Shermana

Kategória:Chránené stromy
Kategória:Stromy v Kalifornii
Bruges

**Bruges** môže byť:
* belgické mesto, pozri Bruggy
* pomenovanie viacerých obcí vo Francúzsku:
**v departemente Gironde, pozri Bruges (Gironde)
**v departemente pozri Pyrénées-Atlantiques, Bruges (Pyrénées-Atlantiques)
Ján z Readingu

**Ján z Readingu** [redingu] († 1346, Avignon) bol anglický františkán, teológ a filozof. Patril medzi oponentov Viliama z Ockhamu a obhajcov Dunsa Scota. Polemizoval aj s Petrom Aureolim.

V rokoch 1317 – 1321 napísal na Oxfordskej univerzite dve verzie komentáru k Lombardovým *Sentenciám*. Okolo roku 1322 sa presídlil do Avignonu, kde pôsobil ako teologický poradca pápeža Jána XXII. a možno vyučoval v tamojšom františkánskom konvente. Je možné, že v Avignone podnietil vyšetrovanie Ockhamovho komentáru k Sentenciám.

Bol zástancom jednoty vied. 

## Referencie


Kategória:Narodenia v 13. storočí
Kategória:Úmrtia v 1346
Kategória:Stredovekí filozofi
Kategória:Anglickí filozofi
Kategória:Anglickí teológovia
Kategória:Katolícki teológovia 14. storočia
Kategória:Anglickí františkáni
Deinze

**Deinze** je belgické mesto vo Flámskom regióne v provincii Východné Flámsko.

## Obyvateľstvo
Mesto má približne 29 298 obyvateľov (2010). 

## Mestské časti
Od 1. januára 1977 mesto Deinze pozostáva z týchto častí (bývalých obcí):

*Deinze
*Astene
*Bachte-Maria-Leerne
*Gottem
*Grammene
*Meigem
*Petegem-aan-de-Leie
*Sint-Martens-Leerne
*Vinkt
*Wontergem
*Zeveren

## Referencie


## Iné projekty

## Externé odkazy
* Oficiálna stránka

Kategória:Mestá v Belgicku
Eeklo

**Eeklo** je belgické mesto vo Flámskom regióne v provincii Východné Flámsko.

## Obyvateľstvo
Mesto má približne 20 043 obyvateľov (2010). 

## Partnerské mestá
* Bagnols-sur-Cèze, Francúzsko
* Braunfels, Nemecko
* Carcaixent, Španielsko
* Feltre, Taliansko
* Newbury, Spojené kráľovstvo

## Referencie


## Iné projekty

## Externé odkazy
* Oficiálna stránka

Kategória:Mestá v Belgicku
Pyúria

**Pyúria** označuje v medicíne voľným okom viditeľný výskyt hnisu v moči ako prejav akútneho zápalu močových ciest.

Kategória:Symptómy
Kategória:Urológia
Peugeot 202

left|thumb|Interiér Peugeotu 202
**Peugeot 202** je automobil nižšej strednej triedy, ktorý v rokoch 1938 až 1942 a 1945 až 1948 vyrábala automobilka Peugeot. Automobil bol predávaný do roku 1949, kedy ho nahradil model 203. Poháňal ho vodou chladený radový štvorvalec s objemom 1133 cm³ a poskytoval výkon 22 kW/30 koní pri 4000 otáčkach za minútu. Maximálna rýchlosť bola približne 100 km/h. Vyrobených bolo 104 126 automobilov.

## Technické údaje
* **[[Zdvihový objem]]** - 1133 cm³
* **Max. výkon** - 22 kW/30 koní pri 4000 ot/min.
* **Hmotnosť** - 790 kg (850 kg kabriolet)
* **Dĺžka** - 4410 mm
* **Šírka** - 1500 mm
* **Výška** - 2450 mm

## Referencie

202
Kategória:Automobily nižšej strednej triedy
Orodromeus

**Orodromeus** je vyhynutý rod malého bylinožravého dinosaura, žijúceho v období vrchnej kriedy (stupeň kampán, asi pred 75 Ma) na území dnešného amerického štátu Montana. Svoje ekosystémy pravdepodobne zdieľal s dinosaurami ako bol rod Daspletosaurus alebo Einiosaurus. Jeho jediným druhom je **Orodromeus makelai**.

Existuje predpoklad, že tento dinosaurus mohol podobne ako jeho blízky príbuzný rod Oryctodromeus vyhrabávať podzemné nory, v ktorých prečkával zhoršené životné podmienky.

## V kultúre
Tento dinosaurus sa objavuje v tretej epizóde amerického televízneho dokumentu Dinosaur Planet, kde je zobrazený ako stádový živočích ohrozovaný svorkou teropódov rodu Troodon.

## Referencie

## Zdroj
* 

Kategória:Ornithopoda
Kategória:Kriedové dinosaury
Kategória:Dinosaury zo Severnej Ameriky
Piatnitzkysaurus

**Piatnitzkysaurus** bol rod stredne veľkého mäsožravého dinosaura, žijúceho v období strednej jury (asi pred 170 miliónmi rokov) na území dnešnej Argentíny. Išlo zrejme o vývojovo primitívneho megalosauroida. Holotyp predstavuje nedospelý exemplár o dĺžke asi 4 metrov s hmotnosťou približne 450 kilogramov. Rod Piatnitzkysaurus bol pravdepodobne príbuzný mierne geologicky mladšiemu rodu Piveteausaurus, objavenému vo Francúzsku. Jediný druh je **Piatnitskysaurus floresi.**

## Galéria

Súbor:Piatnitzkysaurus.jpg|Rekonštrukcia kostry.
Súbor:Piatnitzkysaurus skull 1.jpg|Lebka.


## Referencie

## Zdroj
* 

Kategória:Megalosauridae
Kategória:Jurské dinosaury
Kategória:Dinosaury z Južnej Ameriky
Zatienenie pľúcneho parenchýmu

**Zatienenie pľúcneho parenchýmu**, alebo **opacita pľúcneho parenchýmu** je opisný rádiologický termín, ktorý je jedným z typov pľúcnych zatienení. V praxi sa používa málo, pretože zastrešuje vzhľadovo rôznorodú skupinu dobre definovaných zatienení. Má teda skôr systematický charakter. Je spôsobený vyplnením pľúcneho parenchýmu namiesto vzduchu patologickým obsahom.

## Druhy zatienení pľúcneho parenchýmu
* pľúcna konsolidácia a vzdušný bronchogram
* acinárny tieň
* zatienenie charakteru mliečneho skla ()

## Zdroj
*

Kategória:Rádiologické pojmy
Floraleda Sacchi

**Floraleda Sacchi** (* 14. jún 1978, Como, Taliansko) je talianska harfistka, hudobná skladateľka a muzikologička.

## Kariéra
Vyštudovala konzervatórium v Como. Hrá na klasickej, keltskej, elektrickej, ako aj na historických harfách.

Okrem spoločných koncertov s inými interpretmi vystupovala samostatne v Carnegie Hall, Weill Recital Hall a Paláci Organizácie spojených národov (New York), Gewandhaus-Mendelssohn Saal (Lipsko), Konzerthaus-Kleiner Saal (Berlin), Auditorium Binyanei Hauma (Jeruzalem), Klang-Bogen (Viedeň), Teatro Bibiena (Mantova), Sala Verdi (Milano), Teatro Valle (Rím), Matsuo Hall (Tokyo), Prefectural Hall Alti (Kyoto), Salle Varèse (Lyon), Gasteig (Mníchov), Concerts de la Croix Rouge (Ženeva), Theatre Bellevue (Amsterdam), Gessler Hall (Vancouver), CBC-Glenn Gould Studio (Toronto), Emilia Romagna Festival, Festival Pontino, Festival Musica no Museo (Rio de Janeiro), Rosegart Stiftung (Lucern), a ďalších.
V repertoári má diela skladateľov ako Nicola Campogrande, John Cage, Arvo Pärt, Michael Nyman, Paolo Castaldi, David Clarck Little, Dimitri Nicolau, Gianluca Cangemi, Jean Chatillon, Luis Berenguer, Gianluca Podio, Philip Glass, Giacomo Manzoni.

Spolupracuje aj so slovenským hudobným skladateľom Petrom Machajdíkom, ktorému nahrala skladby na albumoch *[[Namah]]* [SF 00542131], Minimal Harp a Inside The Tree.

V rokoch 1997 až 2003 získala ocenenia na 16 medzinárodných súťažiach: Concorso UFAM (Paríž), Gioventù Musicale Italiana, Rovere d’oro, T.I.M. (Rím), Concorso F. Schubert, Toronto Concerto Competition, Premio Galbiati (Miláno).

Za svoju knihu *Elias Parish Alvars* získala na knižnom veľtrhu v Prahe v roku 1999 cenu *Harpa Award*, od roku 2006 je umeleckou riaditeľkou LakeComo Festival.

## Ocenenia (výber)
* 1997 -
** Viglianoviva Wettbewerb (Vigliano, Biella): 1. cena
** IV A.Gi.Mus. Wettbewerb (Varenna, Lecco): 1. cena
* 1998 - VII TIM – Torneo Internazionale di Musica (Rom): 1. cena
* 1999 - Harpa Award Pris - World Harp Society, International Harp Centre (Basel, Schweiz)
* 2002 
** TIM - Torneo Internazionale di Musica (Rome), 1. cena (Diploma d'Onore)
** Galbiati-Beltrami Prize (Mailand), 1. cena s Allegro Ensemble (Ravel: Introduction et Allegro, Debussy: Prélude à l'après midi d'un faune)
** XI "Riviera della Versilia" Wettbewerb: 1. cena s Æolian Harp Duo

## Knihy
* *Elias Parish Alvars, Life, Music, Documents: annotated catalogue of his works for harp, piano, orchestra and voice*, Odilia Publishing, 1999 - ISBN 3-9521367-1-9. 220 pag, 40 ill.
* "Specchio", Pulcino Elefante Editions, 2004
* "Violette", Pulcino Elefante Editions, 2004

## Externé odkazy
*Oficiálna stránka

## Zdroj

Kategória:Talianski hudobníci
Kategória:Talianski hudobní skladatelia
Kategória:Muzikológovia
D5

**D5** môže byť:

* diaľnica v Česku, pozri Diaľnica D5 (Česko)
* štátna cesta v Chorvátsku, pozri Štátna cesta 5 (Chorvátsko)
* prototyp automobilu Citroën, pozri Citroën D5
* formát videa spoločnosti Panasonic, pozri D5 HD
* forma vitamínu D, pozri Vitamín D5